recursal/SuperWikiNEXT-32B huggingface dataset:
עקרון פעולת הסיפון
**סִיפוֹן** (מיוונית עתיקה: **σίφων**) הוא אביזר המאפשר זרימת נוזלים דרך צינור. במובן הצר והשכיח יותר, המונח מתייחס לצינור המוביל נוזל כלפי מעלה, ללא משאבות, אלא על ידי השפעת הגרביטציה. צינור הסיפון חייב להיות מתחת לקו הנוזל במאגר העליון על מנת לשאוב אותו, אך אין חובה כזאת במאגר התחתון.

בסיפונים מעשים, הלחץ האטמוספירי דוחף את הנוזל במעלה הצינור, עד ליצירת לחץ שלילי בעיקול הצינור. לחץ זה נוצר בגלל יציאת הנוזל בצד השני. כששני צידי הסיפון נמצאים בלחץ אטמוספירי, הנוזל יזרום מגבוה לנמוך. אולם, אם הצד הנמוך נמצא בלחץ, הזרימה תהיה מנמוך לגבוה.

משאבת סיפון
-----------

 פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא שהמערכת שמוצעת כאן, לפי הניסוח הנוכחי, לא יכולה לפעול במציאות.
סיפון פשוט לא יכול להעביר נוזלים למאגר גבוה ממאגר המקור. מערכת מורכבת יותר המורכבת מתא לחץ בראש הסיפון ומערכת של שסתומים, יכולה להעביר נוזל בצורה קבועה למאגר גבוה יותר מהמקור, ללא צורך במערכות שאיבה. לכאורה, מערכת זו עובדת בניגוד לחוקי שימור האנרגיה, אך דבר זה מתאפשר בזכות עמוד המים הארוך שמניע את עמוד המים הקצר מעל מאגר המקור. שיטת שאיבה זו מצריכה השקעת אנרגיה ראשונית, אך היא ממשיכה מעצמה.

יישומים
-------

כשצריך לזקק נוזלים מסוימים, משתמשים בסיפון. שיטת הסיפון שימושית בהתססה של יין ובירה, מכיוון שכך אפשר לשמור על לכלוכים לא רצויים מחוץ למיכל המשקה. בשימוש בסיפון ניתן לנקז מים ממרתפים לאחר הצפות. בונים צינור המחבר את המרתף עם אזור נמוך יותר מחוץ לו (נהר או ביוב). ממלאים את הצינור במים על ידי שסתום כונס בנקודה הגבוה ביותר הצינור. כששני צידי הצינור פתוחים, המים יזרמו מהמרתף המוצף לנקודה השנייה. סיפון נפוץ גם בחקלאות שלחין כדי להעביר כמות מבוקרת של מים מהתעלה הראשית לתלמים.

המצאות גז בנוזל המועבר בסיפון היא בעיה גדולה במערכת זו. הגז נוטה להצטבר בראש הסיפון (נקודת שיא הגובה) ולשבור את רצף המים הזורמים דרכו, בדרך זו הסיפון יחדל מלפעול. כך, כשהנוזל עולה בסיפון, הלחץ צונח, וגורם לגזים מומסים בתמיסת הנוזל לצאת לפאזה הגזית (בהתאם לחוק הנרי). טמפרטורה גבוהה גם היא גורמת לשחרור מהיר של גזים מהנוזל לפאזה הגזית. ככל שהנוזל נמצא יותר זמן בסיפון- יותר גז ישתחרר, כך שסיפון קצר מהווה פחות בעיה. הנקודות הגבוהות בסיפון לוכדות גזים, כדי להימנע מזה יש ליצור שיפועים רציפים בסיפון, ללא נקודות שיא גובה. צינור היניקה של הסיפון יהיה בעל שיפוע מתון, וכך הבועות יזרמו לשיא הגובה, וצינור הסניקה יהיה בעל שיפוע תלול כך שבועות הגז יזרמו בניגוד לנוזל שבסיפון. אחרים טוענים כי יש צורך שצינור הסניקה יהיה גם הוא בעל שיפוע מתון, כך שהבועות יצאו מחוץ לסיפון. בשיא הגובה יותקן שסתום אוויר, שירוקן את המערכת מאוויר.

בתרבות
------

אביזר זה מופיע בתלמוד הבבלי, בהקשר של נגיעת גוי ביין: "ההוא גברא דאסיק חמרא בגישתא ובת גישתא אתא עובד כוכבים אנח ידיה אגישתא אסריה רבא לכוליה חמרא [-אותו אדם שהעלה יין **בסיפון**, הגיע גוי, הניח ידו בסיפון ואסר רבא את כל היין]" (תלמוד בבלי, מסכת עבודה זרה, דף ע"ב, עמוד ב'). כאשר הגוי סותם את הצינור במאגר התחתון, הוא אוסר אף את המאגר העליון.

קישורים חיצוניים
----------------

ויקישיתוף מדיה וקבצים בנושא **סיפון** בוויקישיתוף
* סיפון, באתר אנציקלופדיה בריטניקה (באנגלית)
**טפנוזאורוס** (שם מדעי: ***Tappenosaurus***; מילולית: "הלטאה של טפן") הוא סוג של בעל חיים קדום מקבוצת הסינאפסידה, אשר חי במשך הפרם התיכון שלפני .

תיאור
-----

המאובנים שלו התגלו בתצורות סן אנגלו (אנ') שבטקסס והוא תואר למדע ב-1953 בידי החוקרים: אוורסט ס. אולסון (Everett C. Olson) וג'יימס בארבאואר (James Beerbower). הוא ידוע משלושה דגימות שהתגלו באותם ממצאים ואלה רמזו שהיה קרוב לדימטרודון, הספנקודון ושאר פליקוזאורים. הסוג הכיל מין אחד - *Tappenosaurus magnus*, שפירושו: ""עצום".

ממצאיו של טורף קדום זה ידועים ממספר שלדים מקוטעים בעלי חלקים שונים מהגולגולת, פיסות של מספר שיניים וצלעות, חוליות שונות, קטעים מעמוד השדרה, חלקי ירך ואגן וחלק מהדגימות ידועות רק מצלעות.

לפי ממצאיו נראה שהיצור היה גדול אף יותר מהדימטרודון ואולי הוא הכיל מפרש גבי לייצוב או לשימור טמפטורה. לפי ההערכות הוא הגיע לאורך של 5.5 מטרים, גדול כמו הגדולים שבדינוצפאלים המתקדמים והמאוחרים יותר. ככל הנראה היה זה טורף-על בתקופתו בטקסס הקדומה, אשר ניזון בדומה לדימטרודון מזוחלים קטנים, סינאפסידים אחרים ואולי גם מפגרים.

קישורים חיצוניים
----------------

* טפנוזאורוס, באתר GBIF (באנגלית)

הערות שוליים
------------
**הרץ** (באנגלית: **Hertz Global Holdings**) הוא תאגיד אמריקאי בינלאומי להשכרת רכב הפועל ביותר מ-145 מדינות ברחבי העולם.

היסטוריה
--------

הרץ היא חברת ההשכרה הגדולה והוותיקה בעולם, עם למעלה מ-8,500 סניפים ב 145 מדינות. לחברה כ-30 מיליון הזמנות בשנה וצי של כ-3.5 מיליון כלי רכב.[דרוש מקור]

בשנת 1918 נוסדה החברה על ידי וולטר ג'ייקובס ברחוב צדדי בשיקגו, עם צי של רכבי פורד. ב-1923 כחמש שנים לאחר שהחברה הוקמה היא נמכרה לג'ון. ד. הרץ, איש עסקים יהודי אמריקאי שמשפחתו היגרה לארצות הברית מהונגריה. הרץ שינה את שמה של החברה ל-"Hertz Drive-Ur-Self System". ב-1943 נמכרה החברה לג'נרל מוטורס, ובשנת 1953 שונה השם ל-"The Hertz Corporation". כיום החברה היא חברה ציבורית הנסחרת בבורסה ומוחזקת על ידי "הרץ גלובל אחזקות".

במאי 2020, בעקבות משבר הקורונה, הגישה החברה בקשה לפשיטת רגל בארצות הברית.

באפריל 2021 נמלצה מהליך פשיטת רגל לאחר שמספר קרנות השקעה הסכימו להשקיע בחברה כחמישה מיליארד דולר לכיסוי חלק מחובותיה, חמשה מיליארד דולר נוספים נמחקו בהסכמת מחזיקי האג"ח, בעלי המניות של החברה קיבלו 3 אחוז בלבד בחברה החדשה.

באוקטובר 2021 הזמינה החברה 100 אלף רכבים חשמליים מתוצרת טסלה בעסקה בשווי 4.4 מיליארד דולר.

החברה מיוצגת בישראל על ידי קשר רנט א קאר.

ראו גם
------

* אוויס

קישורים חיצוניים
----------------

ויקישיתוף מדיה וקבצים בנושא **הרץ** בוויקישיתוף
* 

* אתר האינטרנט הרשמי של הרץ (באנגלית) (באנגלית)
* הרץ, ברשת החברתית פייסבוק

* הרץ, ברשת החברתית אקס (טוויטר)

* הרץ, ברשת החברתית אינסטגרם

* הרץ, ברשת החברתית LinkedIn

* הרץ, סרטונים בערוץ היוטיוב

הערות שוליים
------------

1. ↑  שירות גלובס‏, בגלל הקורונה: ענקית השכרת הרכב הרץ הגישה בקשה לפשיטת רגל, באתר וואלה!‏, 23 במאי 2020
2. ↑  Hertz: Car rental firm files for US bankruptcy protection, BBC, 23 May, 2020
3. ↑  חדשות חוץ, טסלה שברה שיא: הזמנת ענק מהרץ - בכ-4.4 מיליארד דולר, באתר כלכליסט, 25 באוקטובר 2021

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n50064304
* VIAF: 128975366
* WorldCat: lccn-n50064304

 |
**גנזי** (**Ghanzi**) היא עיירה במערב בוטסואנה. העיירה היא בירת מחוז גנזי. משמעות שמה של העיירה בשפה המקומית הוא "אחוריים נפוחים", רמז לאנטילופות, ובהמשך הבקר הבריא שהיה מכונס באחד העמקים בסביבה. האזור הוא גבולו הצפוני של מדבר קלהארי.

היסטוריה
--------

האירופאי הראשון שהתיישב בגנזי היה האפריקאנר הנדריק ון זיל (Hendrik van Zyl) שהגיע למקום ב-1870 ועסק במסחר ובציד. ההגירה המשמעותית של האפריקאנרים לגנזי החלה בשנים 1897–1898 לערך. המתיישבים קיבלו את הזכות לגדל באזור עדרי בקר.

דמוגרפיה
--------

מספר תושבי העיירה עמד בשנת 2011 על 12,267 איש. האוכלוסייה במקום מורכבת מקבוצות אתניות שונות כמו: באסראווה (Basarwa), באקגלאגדי (Bakgalagadi) ובאהררו (Baherero) שהיחסים ביניהם הם יחסי סובלנות. השפות העיקרית המדוברת באזור היא השקגאלאגארי (Shekgalagari).

גאולוגיה
--------

הקרקע בסביבה מורכבת מאדמת חול עם צמחייה דלילה בגובה 1100–1230 מטרים מעל פני הים. מדבר הקלהארי הוא שטח החול הרצוף ביותר בעולם ושטחו 2500 קמ"ר. סלע היסוד הוא לבה בזלתית כמו בכמחצית שטחה של בוטסואנה. עומקה של שכבת החול נע בין 5 מטרים ל-200 מטרים.

אקלים
-----

האקלים הוא צחיח למחצה. הטמפרטורות המקסימליות נעות בין 33–45 מעלות צלזיוס בינואר ומגיעות ל-22 מעלות צלזיוס ביולי. טמפרטורת המינימום בתקופת החורף הם בין 4 מעלות צלזיוס ל-5 מעלות צלזיוס מתחת לאפס. כמות המשקעים השנתית הממוצעת היא 375 מ"מ אם כי היא יכולה להשתנות בשנים מסוימות בהפרשים של עד 50%.

כלכלה
-----

בגנזי פועל סניף בנק אחד ושלושה מרכזי קניות.

השילוב של אופי הקרקע והאקלים גורם לאזור להיות בלתי ראוי לעיבוד חקלאי באופן כללי. על ידי שימוש בהשקיה מגדלים באזור תירס, דורה, בוטנים, שעועית, אפונה ומלון.

באזור התגלו מרבצים גדולים של כסף ונחושת.

תיירות
------

גנזי היא נקודת עצירה לתיירים שנוסעים לטיולים באזור דלתת נהר האוקבנגו (Okavango). באזור גנזי עצמה נמצאים שטחים בהם ניתן לראות חיות בר כמו אריות, צ'יטות וכלבי פרא. בעת סלילת הכביש לגנזי בוצע פיצוץ לצורך פילוס הדרך והתגלה מאגר מים תת-קרקעי וכתוצאה מכך נוצר בור בעומק 40 מטרים.

בעיירה עצמה ישנה תשתית תיירותית קטנה הכוללת כמה בתי הארחה, בנק, חנויות למלאכת יד ותחנת דלק.

| **אקלים בגנזי** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | 32 | 32 | 31 | 27 | 27 | 24 | 24 | 27 | 31 | 33 | 34 | 33 |
| טמפרטורה יומית מזערית ממוצעת (C°) | 19 | 19 | 17 | 13 | 8 | 4 | 4 | 7 | 12 | 16 | 18 | 19 |
| משקעים ממוצעים (מ"מ) | 104 | 95 | 66 | 27 | 5 | 0 | 0 | 0 | 4 | 26 | 40 | 70 |

קישורים חיצוניים
----------------

* גנזי, באתר אנציקלופדיה בריטניקה (באנגלית)

הערות שוליים
------------

1. ↑  מפקד 2011
2. ↑  Weatherbase: Historical Weather for Ghanzi, Botswana". Weatherbase. 2011.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535566305171
* LCCN: n94023724
* VIAF: 140873849
* WorldCat (עם VIAF): 140873849

 |
מצבת קברו של מנדלבוים בהר הזיתים
**שמחה מנדלבוים** (כתיב אחר: **מנדלבאום**; ט"ו בשבט ה'תרכ"ט, 10 בינואר 1869 – ה' באייר ה'תר"צ, 3 במאי 1930) היה איש ציבור ועסקן, מנכבדי ירושלים. ביתו, שלימים נודע כשער מנדלבאום, שימש בין השנים 1948–1967 כמעבר הגבול היחיד שבין שני חלקי ירושלים.

קורותיו
-------

נולד בטורוב (כיום בבלארוס), לרב ברוך מנדלבוים, חסיד קרלין ורבן של הערים טורוב, סטולין ומציוב. בשנת תרל"ד (1874) עלה עם הוריו ותשעת אחיו ואחיותיו לארץ ישראל והמשפחה התיישבה בירושלים. בשנת תרמ"ה (1885) לערך נסע לקוברין כדי לשאת לאישה את אסתר-ליבא, בתו של האדמו"ר מנחם נחום עפשטיין מקוברין. לפני עלייתם לארץ נסעו בני הזוג ללודז' ורכשו שם מכונות לסריגת גרביים, אותן הם הביאו לארץ, וסיפקו פרנסה לנשות היישוב הישן.

מנדלבוים פעל למען היישוב היהודי בירושלים, בפיתוח התעשייה ובהתיישבות. היה ממייסדי שכונת בית וגן בירושלים, וכמו כן ממייסדי המושבה כפר סבא. היה ממייסדי 'ועד האשכנזים' ומחברי 'ועד העיר' של יהודי ירושלים. היה מראשי עסקני הציבור שעסקו בסיוע לעניי ירושלים. בתקופת מלחמת העולם הראשונה היה ממייסדי ועד העזרה ליהודי ירושלים שעסק בחלוקת מזון וכסף לנצרכים. אשתו, כבת למשפחת אדמו"רים, נהגה לחלק ברכות לנשות ירושלים.

בשנת תרפ"ז (1927) רכש שטח אדמה גדול מידי הוואקף בקצה היישוב היהודי בירושלים, בסמיכות לשכונות מאה שערים ובית ישראל, וזאת במטרה להרחיב את גבול היישוב היהודי. הוא הקים עליו בית גדול עבור בני משפחתו, שהכיל עשרים דירות. עם סיום הבנייה, בשנת תרפ"ט (1929), סירב הוואקף להמשיך למכור אדמות ליהודים, וכך נשאר הבניין בקצה היישוב היהודי, חשוף לשכונות הערביות שמצפון לחומת העיר העתיקה.

בחודש אייר תר"צ (1930), חצי שנה לאחר שחנך את ביתו, נפטר מנדלבוים ונקבר בלווייה רבת משתתפים בבית הקברות בהר הזיתים.

בבניין המשיכו להתגורר אשתו וחלק מילדיו הנשואים. מספר דירות הושכרו לדיירים. בדירות אלו התגוררו סטודנטים מהאוניברסיטה העברית בהר הצופים, וגם חברי ארגון ההגנה שראה בבית זה עמדה קדמית אסטרטגית. בין אלו שהתגוררו בבית כסטודנטים היו הנשיא לימים אפרים קציר והרב בנימין זאב בנדיקט.

הבניין פוצץ על ידי הירדנים בזמן ההפוגה הראשונה במלחמת העצמאות. ההריסות שנותרו פונו על ידי ישראל לאחר מלחמת ששת הימים. במקום בו היה המעבר נמצאת היום כיכר שמחה ואסתר-ליבא מנדלבוים.

מצאצאיו
-------

* בתו חיה, נישאה לדודנה הרב אהרון טייטלבוים, מראשי הג'וינט בארצות הברית.
* בנו יחיאל, נישא לדבורה, נכדת יואל משה סלומון. בנם הוא פרופ' משה מנדלבאום.
* בנו הרב אלתר נפתלי, היגר לארצות הברית ושימש רב בכמה קהילות. עוד כמה מבניו של שמחה מנדלבוים היגרו לארצות הברית.
* בנו הרב ברוך, רב בית הכנסת יבנה בתל אביב.
* בתו חנה מלכה, נישאה לחיים רקובר. מבניהם: הרב ברוך רקובר, הסופר שמחה רז, פרופ' נחום רקובר, נעמי, אשת הרב ישעיהו הדרי וזהבה אשת הרב דב כהן, שהיה הרב הראשון של חיל האוויר, הוריהם של הרב צבי כהן והרב שמחה כהן.
* בתו רחל, נישאה לרב רפאל קוק, רבה של טבריה. מבניהם: הרב שלמה הכהן קוק הרב שמחה הכהן קוק.
* בנו חיים יהודה ליב, נישא למטילדה לבל. בניהם: רחל טורקניץ, גאולה לאה טרכטינגוט, אהרן מנדלבוים, אורי מנדלבוים.

קישורים חיצוניים
----------------

* דוד תדהר (עורך), "שמחה מנדלבוים", באנציקלופדיה לחלוצי הישוב ובוניו, כרך ב (1947), עמ' 587
* דני רובינשטיין, הבית והשער של ר' שמחה מנדלבאום, דבר, 27 בנובמבר 1968
* ריאיון עם נינו(הקישור אינו פעיל)
* 'הרה"ג ר' שמחה מנדלבוים ז"ל', דואר היום, 5 במאי 1930, עמ' 4.

הערות שוליים
------------

1. ↑  כיכר מנדלבוים, אתר עיריית ירושלים
**חוק ובר-פכנר** מתאר את הקשר בין הגודל הפיזיקלי של גירוי ובין העוצמה שבה הוא נתפס. החוק נקרא על שמם של החוקרים בני המאה ה-19, ארנסט היינריך ובר (Weber), שהיה הראשון אשר תיאר באופן כמותי את הקשר בין גירוי לתפיסה, וגוסטב תאודור פכנר (Fechner), אשר הציע פירוש תאורטי לממצאיו של ובר.

באחד מניסוייו ביקש ובר מנחקר שעיניו כוסו להעריך את משקלו של חפץ שהחזיק בידיו: הנחקר התבקש להגיב כאשר הוא חש שהמשקל בידו הוכבד. ובר מצא כי השינוי המורגש הקטן ביותר במשקל (תוספת המשקל הקטנה ביותר שהנחקר הרגיש בה) הייתה יחסית למשקל ההתחלתי שאותו נשא הנחקר בידיו. כלומר: אם המשקל המקורי הוכפל, נדרשה **תוספת כפולה** של משקל כדי שהנחקר יבחין בהבדל.

בהינתן כי dp הוא ההבדל בתפיסת המשקל, ds הוא ההבדל במשקל (המשקל שהוסף), S הוא המשקל ההתחלתי ו-k הוא קבוע נמדד, ניתן להביע יחס זה במשוואה הבאה:

{\displaystyle dp=k{\frac {dS}{S}}\,\!}
אינטגרציה של המשוואה נותנת:

{\displaystyle p=k\ln {S}+C\,\!}
(C הוא קבוע אינטגרציה ו-ln הוא לוגריתם טבעי.)

כדי למצוא את C יש להציב P=0 (אין תחושה), ואז:

{\displaystyle C=-k\ln {S\_{0}}\,\!}
({\displaystyle S\_{0}} הוא סף הגירוי שמתחתיו לא יחושו אותו כלל.)

ובהצבה מתקבל

{\displaystyle p=k\ln {\frac {S}{S\_{0}}}\,\!}.
התלות בין התפיסה לגירוי היא לוגריתמית, כלומר: אם הגירוי משתנה בטור גאומטרי, תשתנה התפיסה שלו בטור חשבוני. למשל: ייתכן מצב שבו מוכפל גירוי פי 3 (המשקל שנושא הנחקר בידו עלה מ-1 ק"ג ל-3 ק"ג, 3X1) – אך התחושה תהיה של הכפלה בלבד (1+1=2). אם שוב ישולש המשקל (3X3X1=9), יחוש הנחקר שהתוספת נעשתה שוב ביחידה אחת (1+1+1=3). 

החוק נכון או נכון בקירוב גם עבור גירויים אחרים, כגון בהירות או עוצמת צליל.

קישורים חיצוניים
----------------

* חוק ובר-פכנר, באתר אנציקלופדיה בריטניקה (באנגלית)
הקיסר **טֶמוּ** (ביפנית: **天武天皇**;‏ 631–686) היה הקיסר ה-40 של יפן לפי רשימת קיסרי יפן. הוא מלך מ-672 ועד מותו בשנת 686. ירשה אותו הקיסרית ג'יטו, שהייתה גם אחייניתו ואשתו.

חייו
----

כל המידע המצוי ברשותנו בנוגע לחייו של הקיסר טמו מגיע מהניהון שוקי. מאחר שהניהון שוקי נערך בידי בנו של טמו, מידת האמינות של מידע זה על חייו מוטלת בספק. טמו היה הבן הצעיר ביותר של ג'ומאי וקוגיוקו, ואחיו הצעיר של טנג'י. שם לידתו היה "הנסיך אואמה" (大海人皇子- אואמה-נו-אוג'י). קיסרות יפן הורשה במותו לג'יטו, אשר הייתה אשתו ואחייניתו. בהמשך תקופת שלטונו של אחיו, טנג'י, הוכרח טמו להתחתן עם מספר מאחיותיו של אנג'י במטרה לחזק את הקשרים הפוליטיים בין שני האחים. לטמו היו ילדים רבים, כאשר הנסיך טונארי היה העורך של הניהון שוקי, והקיסרית קוקן הייתה האחרונה בשושלת הירושה שלו.

### לפני כהונתו

אביו של טמו מת בעודו היה צעיר, ומסיבה זאת גדל תחת חסותה של הקיסרית סאיימי. מאחר שאחיו של טמו, טנג'י, היה הבן הבכור של אביו ושל אמם, לא צופה כי טמו יירש את הכתר. כאשר טנג'י מונה לקיסר יפן, טמו מונה להיות יורשו, מאחר שלא היו לו יורשים מתאימים אחרים. טנג'י חשש כי טמו ינסה לקחת את הכתר וירצח אותו, ומסיבה זאת ניסה לחזק את הקשרים הפוליטיים בינו ולבין טמו בעזרת נישואי אינטרס. בשנת 671 הרגיש טמו כי הוא בסכנה, והשתחרר מסוכנות משק הבית הקיסרי והפך לנזיר. הוא עבר להרים אשר במחוז נארה, רשמית מסיבות של בידוד, בעודו לוקח איתו את בניו ואת אחת מנשותיו (אשר לימים הפכה לקיסרית ג'יטו).
שנה לאחר מכן בשנת 672, מת טנג'י, והקיסרות עברה לאחיו המבוגר קובון. טמו אסף צבא, וצעד למקום שהות הקיסר, לדרוש את הכתר. צבאו של טמו וצבאו של קובון נלחמו, מובילים לניצחון צבאו של טמו, ולהתאבדותו של קובון.

כהונתו
------

מקדש שינטו לכבודו של הקיסר טמו
כפי שניתן היה לצפות ממנו, טמו המשיך לחזק את צבאו כפי שעשו הקיסרים שלפניו. בנוסף לכך, טירות ומבצרים רבים נבנו מסביב לארמונו. הוא העביר את עיר הבירה לאסוקה, שם הוא הוכתר. בשנת 675 אסר טמו על הצריכה של בשר חיות (סוסים, בקר, כלבים, קופים וציפורים) בעקבות ההשפעות הרבות של הבודהיזם על יפן בתקופה זאת.

קישורים חיצוניים
----------------

ויקישיתוף מדיה וקבצים בנושא **טמו, קיסר יפן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007445049505171
* GND: 119279711
* ISNI: 0000 0000 1041 5753
* LCCN: n85234480
* NDL: 00625630
* VIAF: 62354842
* WorldCat: lccn-n85234480

 |
**מיקל הווארד יו סקרלט** (באנגלית: **Miquel Howard Hugh Scarlett**; נולד ב-27 בספטמבר 2000 בלונדון שבאנגליה) הוא כדורגלן גיאני-אנגלי המשחק בעמדת המגן הימני בקבוצת דולוויץ' המלט מליגת העל של ליגת איסת'מיאן (אנ') ובנבחרת גיאנה.

קריירת מועדונים
---------------

סקרלט גדל במחלקת הנוער של ג'יליגהאם. ב-4 בספטמבר 2018 ערך את הופעתו היחידה במדי הקבוצה הבוגרת של המועדון, בהפסד 4-0 לפורטסמות' במסגרת פרס הפוטבול ליג לעונת 2018/2019. ב-24 בינואר 2019 הושאל לשפי יונייטד מהליגות הנמוכות באנגליה, ובסך הכל ערך שש הופעות ליגה במדי המועדון במהלך תקופת ההשאלה. בחודש נובמבר 2019 חתם סקרלט בקול'צסטר יונייטד מהפוטבול ליג השנייה, ובסך הכל ערך שבע הופעות ליגה במדי המועדון.

ב-12 בספטמבר 2021 חתם סקרלט בדולוויץ' המלט מהנשיונל ליג דרום, וב-22 ביולי 2022 חתם באיסטבורן בורו, גם היא מהנשיונל ליג דרום, מבלי שערך הופעה במדי דולוויץ' המלט.

ב-1 באוגוסט 2023 חזר סקרלט לדולוויץ' המלט, שבינתיים ירדה לליגת העל של ליגת איסת'מיאן (אנ').

קריירה בינלאומית
----------------

ב-25 במרץ 2021 ערך סקרלט את הופעת הבכורה שלו בנבחרת גיאנה, בהפסד 3-0 לנבחרת טרינידד וטובגו במסגרת מוקדמות מונדיאל 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Gillingham loan out scholars to Sheppey United, Sittingbourne and Bearsted באתר Kent Online, ‏ 24 בינואר 2019 (באנגלית)
2. ↑  SCARLETT RETURNS TO THE HAMLET באתר הרשמי של דולוויץ' המלט, 1 באוגוסט 2023 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיקל סקרלט"**.
איינור דואן, בהופעה בשנת 2008
**איינור דואן** או **איינור דוגן** (בטורקית: **Aynur Doğan**, ‏ נולדה בשנת 1975) היא זמרת כורדית טורקית.

חייה
----

איינור דואן נולדה בעיירה צ'מישגזק (Çemişgezek) השוכנת בהרים במחוז טונג'לי שבטורקיה. למדה בטונג'לי ואחר כך באלאזיג.
כשהייתה בת 17, בשנת 1992 משפחתה ברחה לאיסטנבול בגלל הסכסוך בין כוחות הביטחון הטורקים ובין חברי מפלגת הפועלים של כורדיסטן הבלתי חוקית "PKK". שם סיימה את לימודי התיכון ואחר כך למדה נגינת בגלמה וקריאת תווים אצל אריף זאג. אחר כך למדה פיתוח קול אצל בגום ארדם ואשקין מטינר, גם כן בבית הספר של אריף סאג.
- ASM - באיסטנבול.

היא השיקה את האלבום הראשון שלה בשנת 2002

בשנת 2004 הוציאה אלבום נוסף Keçe Kurdan בבית ההוצאה "קאלאן מוזיק" של חסן סלטיק. ההקלטה נאסרה למכירה על ידי בית המשפט המחוזי של דיארבקיר בנימוק ש"הסיתה נשים להימלט לגבעות אל חברי המחתרת וזורעת פילוג בעם". בסופו של דבר בוטל האיסור מאוחר יותר באותה שנה.

בדומה לאחיותיה, שבחרו גם כן להיות זמרות, איינור מבצעת מוזיקה בהשפעה מערבית אף גם שירים מסורתיים של רועי צאן מאנטוליה.

על ידי השתתפותה בסרט של יאבוז טורגול, "גנול יאראסי" (2005) הייתה איינור דואן האמנית הראשונה ששרה בכורדית בסרט טורקי - את השיר Dar Hejiroke.

לקחה חלק באותה שנה גם בסרט התיעודי של פטיח אקין "Hatırası" ("תוך חציית הגשרים). ב-2007 הכניס הבמאי יוקסל יאבוז
את השיר שלה, "קצ'ה קורדן" בפסקול הסרט התיעודי "Close up Kurdistan

דיסקוגרפיה
----------

* *Seyir*, 2002.
* 2004 *Keçe Kurdan* (נערה כורדית),
* 2005 *Bahar* (אביב), עם קרדש טורקולר (Kardeş Türküler) ,
* 2005 - *Miraz* (משאלה), עם מיקאיל אסלן .
* 2005 *Nûpel* (עלה חדש),
* 2008 *Güldünya Şarkıları* (שירים לגולדוניה)
* 2010 *Rewend* (נווד)
* 2013 *Hevra* (ביחד)

קישורים חיצוניים
----------------

ויקישיתוף מדיה וקבצים בנושא **איינור דואן** בוויקישיתוף
* אתר האינטרנט הרשמי של איינור דואן
* איינור דואן, ברשת החברתית פייסבוק

* איינור דואן, ברשת החברתית אקס (טוויטר)

* איינור דואן, במסד הנתונים הקולנועיים IMDb (באנגלית)

* איינור דואן, באתר AllMovie (באנגלית)

* איינור דואן, במסד הנתונים הקולנועיים KinoPoisk (ברוסית)

* איינור דואן, באתר Last.fm (באנגלית)

* איינור דואן, באתר AllMusic (באנגלית)

* איינור דואן, באתר MusicBrainz (באנגלית)

* איינור דואן, באתר Discogs (באנגלית)

* איינור דואן, באתר Songkick (באנגלית)
* באתר "קאנטרה" בתמיכת משרד החוץ הגרמני

Daniel Bax *Blues from the Mountains*, 2006

* על הופעתה בפסטיבל למוזיקת עולם בסן פרנסיסקו

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16971355b (data)
* GND: 1011645149
* ISNI: 0000 0001 1948 1017
* LCCN: no2008099850
* MusicBrainz: 89a7e51f-2bcb-44a6-865a-1d78fec642e4
* SUDOC: 22712605X
* VIAF: 31812337
* WorldCat: lccn-no2008099850

 |
**התעויוט** הוא הרכב מוזיקלי, שהוקם בשנת 1991, כלהקתו של הזמר והיוצר אביב גפן ומלווה אותו לסירוגין באלבומיו ובהופעותיו. ההרכב קם תחת השם "חתולים בצנרת". נגני ההרכב השתנו עם השנים. שם הלהקה נבחר על ידי אביב גפן מתוך אמונה שהחיים רצופים טעויות שמתוות את חיי האדם.

 אביב גפן בהופעה
ההרכב הראשון של הלהקה כלל את אמיתי אשר כגיטריסט, אורן לץ כבסיסט, דני כץ כקלידן ועודד שחר כמתופף. בתקופת לימודיו בבית הספר רימון, גפן הכיר את עודד שחר (שניגן בהרכב ותיקי הבריגדה) ואת הקלידן שלומי קינן (שניגן בלהקת איזי והפתולוגים). אילן בן עמי (שגם למד ברימון) הכיר לגפן את אחיו, הגיטריסט הראל בן עמי. הראל בן עמי הכיר לגפן את הבסיסט, שלומי צידקי. גפן מתייחס לשחר, קינן, בן עמי וצידקי כגרעין של להקת התעויוט.

בשנת 1994 הצטרף להרכב ערן מיטלמן כפסנתרן.

בשנת 1999 הצטרף הקלידן דניאל סולומון.

בשנת 2007 שלומי צידקי (ששינה את שמו לשלומי טל) הורשע בבעילת קטינה, במעשה סדום, בפגיעה בפרטיות ובהאזנת סתר, הוא הוחלף עם הבסיסט ספי אפרתי.

הערות שוליים
------------

1. ↑  גיא אסיף, עמית שהם, הבננה העברית, חדשות, 31 במרץ 1991
2. 1 2  אביב גפן, ילדי יום ראשון, התעויוט, עמוד 51–52, הוצאת זמורה ביתן, 2005
3. ↑  דף המידע על התעויוט, באתר בתאר פיזמונט
4. ↑  ורד לוביץ', ה"תעויוט" של שלומי צדקי נגמרו בכלא, באתר ynet, 7 באוקטובר 2007
5. ↑  גלעד גרוסמן, הבסיסט מ"התעויוט" נשלח לכלא, באתר nrg‏, 7 באוקטובר 2007
מפה של חצי האי ערב, 600 לספירה
**שבט קַחְטָאן** (בערבית: **قحطان** או **القحطاني**; באנגלית: **Qahtān** או **Kahtān**) הוא קונפדרציה שבטית ערבית, שמקורה בתימן ודרום חצי האי ערב, המורכבת משלושה שבטים עיקריים. הוא נחשב, לצד השבט עדנאן (عدنان), שמקורו במרכז, צפון ומערב חצי האי ערב, לקבוצה שממנה יצאו שאר השבטים הערביים. כיום בני השבט ושבטי המשנה שלו ממוקמים בתימן, בערב הסעודית, בעיראק, בכווית, בקטר ובאיחוד האמירויות. רוב השבטים הקחטאניים מזוהים עם צאצאיו של קחטאן בן הוד, אשר על שמו נקרא השבט.

השבט המורחב קחטאן מתחלק לשלושה שבטים מרכזיים: סנהאן (Sanhan سنحان), ג'ונב (Junb جنب) ורופיידה (Rufaida رفيدة). כל שבט מרכזי מחולק לתת-שבטים רבים, וכל תת-שבט מחולק למשפחות שונות:

* שבט סנהאן:
	+ אל-חבב
	+ אל-ג'אהדר
	+ אל-סארי
	+ אל-אומאר
* שבט ג'ונב:
	+ בני חג'ר (אל-חג'רי)
	+ שריף
	+ בני בשאר
	+ אל-זוביידי
	+ עוביידה (אל-אוביידי)
* רופיידה

ראו גם
------

* Qahtanite (אנגלית)
* עדנאן
* שבטי קייס וימן
* James P. Mandaville, "Bedouin Ethnobotany: Plant Concepts and Uses in a Desert Pastoral World", University of Arizona Press, 2011

הערות שוליים
------------

1. ↑  De Lacy O'Leary, Arabia Before Muhammad, ‏1927
2. ↑  Qaḥṭān - Arabian Legendary Figure, Encyclopedia Britannica, ‏נלקח ב-24 בנובמבר 2019
**טנקרי** (**Tanqueray**) הוא מותג ג'ין המיוצר על ידי יצרנית האלכוהול הבריטית דיאג'יו.

ג'ין טנקרי הוא ג'ין לונדוני יבש (London Dry Gin) המיוצר בתהליך זיקוק כפול של דגנים, הרכיבים הבוטניים: ערער, כוסברה, שורש אנג'ליקה (אנ') וליקריץ (במינונים השמורים בסוד מסחרי), מתווספים למשקה במהלך הזיקוק השני.

טנקרי אינו מחזיק נתח שוק ניכר בשוק הבריטי, והשוק הגדול ביותר שלו הוא בארצות הברית.

ג'ין טנקרי משווק ברחבי העולם כולו ונמנה עם שישה עשר 'המותגים האסטרטגיים' של דיאג'יו, באתר החברה הוא מתואר בתיאור 'הג'ין המהולל ביותר בעולם'.

מוצרי משנה
----------

מדגם מייצג של משקאות טנקרי
ג'ין טנקרי המקורי, המשווק בשם "Tanqueray London Dry Gin" הוא המוצר המקורי שהושק לראשונה ב-1830. הגרסה המוכרת שלו, הנמכרת בארצות הברית, קנדה, גרמניה וחנויות דיוטי פרי ברחבי אירופה, מכילה 47.3% כוהל בנפח. אך קיימות גרסאות של 43.1% כוהל בנפח (משווקת בבריטניה ובסקנדינביה) ו-40% כוהל בנפח (בקנדה, אוסטרליה וניו זילנד).

ישנן גרסאות של ג'ין טנקרי שהותאמו עבור קוקטיילים. כך למשל "Tanqueray No. Ten Gin" שהושק בשנת 2000 והותאם למתכוני מרטיני. תהליך הזיקוק שלו הוכפל לכדי ארבע פעמים ונוספו לתהליך אשכוליות ותפוזים ליים וקמומיל.

הגרסה "Tanqueray Rangpur Gin" הושקה בשנת 2006, היא מכילה (בזיקוק האחרון) ליים ורנגפור (אנ'), ג'ינג'ר ועלי דפנה, שמקנים למשקה טעם הדרים חזק.

שילובים נוספים וגם גרסה נטולת אלכוהול (Tanqueray 0.0 שבוקבקה ב-2021) זכו למידות משתנות של הצלחה.

גרסה חריגה של המותג, היא למעשה וודקה, 'וודקה טנקרי סטרלינג'.

קישורים חיצוניים
----------------

ויקישיתוף מדיה וקבצים בנושא **טנקרי** בוויקישיתוף
* אתר האינטרנט הרשמי של טנקרי
* טנקרי, ברשת החברתית אקס (טוויטר)

הערות שוליים
------------

1. ↑  המותגים האסטרטגיים באתר דיאג'יו, מאורכב בארכיב האינטרנט.
2. ↑  פורטפוליו המותגים באתר דיאג'יו.
**רכיבי תקשורת במודל ה־OSI**| מחשב (לקוח), טלפון IP | Application |
| Presentation |
| Session |
| Transport |
| נתב | BRouter | Network |
| מתג, כרטיס רשת, גשר | Data Link |
| מרכזת, משחזר, מודם | Physical |

**גשר** (Bridge) הוא רכיב ברשת מחשבים המאפשר שליטה על התעבורה ברשת בהתבסס על כתובות MAC, ומחבר בין שני חלקים של הרשת, כאשר כל אחד מהם הוא מתחם התנגשות (collision domain) נפרד, אך שניהם מהווים מתחם שידור (Broadcast domain) אחד.

אופן הפעולה
-----------

גשר "לומד" את כתובות ה-MAC של הרכיבים המחוברים לכל אחד ממקטעי הרשת המחוברים אליו על ידי כתובת ה-MAC של המקור בחבילות המידע המגיעות אליו. כאשר חבילה מגיעה אל הגשר הוא בודק מה היא כתובת ה-MAC אליה מיועדת החבילה: כשהכתובת MAC של היעד מוכרת לגשר, במידה והכתובת יעד נמצאת באותו מקטע ממנו היא הגיעה (אותו המקטע של השולח), הגשר לא יעביר אותה הלאה, אך כאשר הכתובת נמצאת במקטע האחר, הגשר יעביר אותה הלאה. במקרים בהם הגשר לא מכיר את כתובת ה-MAC של היעד, הוא יעביר הלאה את החבילה. 

גשר מתפקד בשכבת הקו של מודל ה-OSI ובשכבת הקשר של מודל TCP/IP.

ראו גם
------

* מונחים ברשת מחשבים
* מתג
* BRouter

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290690805171
* LCCN: sh00000221

 |
קלמן ואידה גוטנבוים
**קלמן גוּטנבוים** (ביידיש נכתב לעיתים **גוטענבוים**; ? – 1941) היה סופר יידי פולני.

קורות חיים
----------

קלמן גוטנבוים נולד וחי בקובל (תחילה בתחום האימפריה הרוסית ואחר כך פולין), שם נשא לאשה את אידה בת הרב אליעזר ניצברג. גוטנבוים ניהל חיים צנועים וסגפניים, היה אדם צנוע וענוותן. פרש מן הציבור ושקד על יצירותיו יומם ולילה. פרסם שירים, רשימות וציורים וכתב ספרי פילוסופיה ומדע בשפת היידיש.

באחד מספריו ניתח גוטנבוים לעומק, ועם זאת בפשטות ובבהירות, את פילוסופיית ארתור שופנהאואר. בספר אחר חקר לעומק את משמעותה של תורת היחסות של אלברט איינשטיין. בשנת 1936 העתיק את מגוריו מקובל לווילנה (אז בתחום פולין). גוטנבוים היה אדם ציוני בהשקפתו. ניסה להתקבל לקתדרות בארץ ישראל, אך היות שהיה אוטודידקט לא נמצא מי שימליץ עליו.
היה בקשרי ידידות עם מלומדים רבים מרחבי העולם. שלט ברוסית, אנגלית, צרפתית וגרמנית. ניהל חליפת מכתבים אינטנסיבית עם הפיזיקאים היהודים אלברט איינשטיין ואלברט אברהם מייקלסון.

החל לפרסם רשימות וציורים ביומון "ווילנער טאָג" שבעריכת זלמן רייזין. עבד על ספר בו פיתח שיטה פילוסופית מקורית, אותה לא זכה להשלים. גוטנבוים הסתייג מהקומוניזם ומהגבלת המחשבה בברית המועצות שווילנה סופחה לתחומיו בשנת 1939. עם פרוץ המלחמה בין ברית המועצות לגרמניה נשאר בלית ברירה בווילנה. כבר בימים הראשונים של הכיבוש הגרמני הוא נלקח מביתו. מאוחר יותר נודע כי הוא נורה בפונאר.
אשתו של גוטנבוים ובתם היחידה, מוּסיה, נספו בגטו וילנה.

ספריו
-----

* **פרעמדע**: (נאָוועלן), ורשה: א' גיטלין, 1922.
* **ארטור שאָפּענהויער: זיַין לעבען און פילאָזאָפיע**, ורשה: א' גיטלין, 1922. (הספר, בארכיון האינטרנט)
* **ספּעציעלע און אלגעמיינע רעליאטיוויטעטס טעאָריע ---**, ורשה: א' גיטלין, 1923.
* **מיסטעריען**: ראָמאן, ורשה: (דפוס וויציקביץ), 1924.
* **דער סוד פון טויט**, ורשה: א' גיטלין, 1928.

קישורים חיצוניים
----------------

* קלמן גוטנבוים באתר WorldCat Identities
* יצחק עוגן, 'קלמן גוטנבוים ז"ל', בתוך: אליעזר לאוני-צופרפין (עורך), **קובל: ספר עדות וזיכרון לקהילתנו שעלה עליה הכורת**, תל אביב: ארגון יוצאי קובל בישראל, תשי"ז, עמ' 213–215 (ספר יזכור לקהילת קובל, בספריית העיר ניו יורק, תמונה 217 ואילך) (הכותב הוא אחיינה של אשתו של גוטנבוים, אידה)
* קלמן גוטנבוים, דף שער בספרייה הלאומית

הערות שוליים
------------

1. ↑  שמערקע קאטשערגינסקי, **חורבן ווילנע**, ניו יורק: ביכער פארלאג, 1947, עמ' 185.
2. ↑  אידה גוטנבוים: דף עד במאגר המרכזי של שמות קרבנות השואה באתר יד ושם; קלמן גוטנבוים באתר Geni.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420342505171
* LCCN: nr97044327
* VIAF: 58991059
* WorldCat: lccn-nr97044327

 |
גוש דן מרחוק
מטרופולין באר-שבע בלילה. ניתן לראות ששטח המטרופולין של באר-שבע לא חופף את שטח הרצף העירוני שלה
**רצף עירוני** הוא רצף טריטוריאלי ישיר של ערים ויישובים עירוניים.

רצפים עירוניים גדולים נקראים מטרופולין, ובישראל קיימות ארבע מטרופולינים רשמיות. לא תמיד מטרופולין תהיה רצף עירוני גדול, ולעיתים תיכלול כמה רצפים עירוניים חסרי קשר עירוני ביניהם (דוגמת שטחים ריקים). יש גם הכוללים שטחים אלה שבין שני רצפים עירוניים כבתוך הרצף העירוני.

רצף עירוני גדול עוד יותר, ועל פי הגדרתו (הנפוצה יותר) הכוללת בו גם שטחים בין שני רצפים עירוניים ישירים, נקרא "מגלופוליס".

גודל
----

גודלו של רצף עירוני נמדד בשטח, בדרך כלל בקילומטר רבוע.

נפוץ מאוד שרצף עירוני לא יהיה בגודל חופף לשטחי השיפוט של הערים הכלולות בתוכו, מאחר שלפעמים תחום השיפוט של ערים עולה על תחום השיפוט שלהם.

מרכז
----

רצפים עירוניים, בכל גודל שהוא, מתרכזים בדרך כלל סביב לעיר מרכזית אחת, וכאשר הרצף העירוני גדול דיו כדי להיקרא מטרופולין – המטרופולין נקראת על שם אותה עיר מרכזית, כמו: "מטרופולין ירושלים" או "המטרופולין של ניו יורק".

ערים מרכזיות אלה מהוות בדרך כלל גם ערי אם לשאר הרצף, הערים העתיקות ביותר בו, והערים הגדולות ביותר בו. בישראל, מבין חמש המטרופולינים הגדולות (ארבעת הרשמיות וגוש נצרת), משפט זה אינו נכון רק לגבי גוש דן, בו העיר הגדולה (תל אביב-יפו) נוצרה מתוך יפו, שצעירה גם היא מלוד (שנבנתה באלף השישי לפני הספירה).

פרוור
-----

 ערך מורחב – **פרוור**  

הערים והיישובים העירוניים המרוחקים יותר ברצף הם פרוורים. פרוורים אלה, שיכולים גם להיות קטנים מאוד או עצומים, מסמכים על הערים הגדולות יותר שלצידן, או על ערים אחרות ברצף.

דוגמה לפרוור גדול במיוחד היא העיר ראשון לציון, שלמרות גודלה העצום רוב תושביה לא עובדים בה.

הערות שוליים
------------

1. ↑  על ממצאי החפירות שביצעו גופר ובלוקמן: Blokman N. 1996. Newe Yarak - Lod, A Pottery Neolithic Site in the Shephela. MA Thesis. Tel-Aviv University, Tel-Aviv.
2. ↑  אתר למנויים בלבד רונית מורגנשטרן, בשיתוף עיריית ראשון לציון, ראשון לציון בתנופה: "ראשון איילון", מתחם היי-טק ותעסוקה נוסף מוקם בעיר, באתר TheMarker‏, 9 בדצמבר 2021
**TAPI** (ראשי תיבות באנגלית של Telephony Application Programming Interface, ממשק לתכנות יישומי טלפוניה), הוא API לשירותי טלפוניה, בסביבת מערכת הפעלה חלונות. מדובר בספריות קוד מהודרות שמאפשרות למתכנים ליצור ישומי טלפוניה כמו חייגנים, מזכירות אלקטרוניות ותקשורת קולית וחזותית.

היסטוריה
--------

TAPI הוצג לראשונה בשנת 1993, כתוצאה של שיתוף פעולה בין מיקרוסופט לאינטל. הגרסה הפומבית הראשונה הייתה גרסה 1.3, ששוחרה כטלאי למערכת הפעלה חלונות 3.1. גרסה זו איננה נתמכת כיום, אף שהיא עדיין לעיתים מופיעה בקובצי העזרה של ה-MSDN. הגרסה הבאה 1.4 הוכנסה כחלק אינטגרלי ממערכת הפעלה חלונות 95, שבה לא היו הבדלים מהותיים מהגרסה הקודמת. אחד השיפורים הבולטים היה תמיכה בעיבוד של 32 ביט.

גרסה 2.0 של TAPI שהוצגה עם חלונות NT 4, הייתה הראשונה שיכלה לרוץ על חלונות NT, והשיפורים שבה היו במיוחד בהוספת PBX -(= מרכזייה טלפונית פרטית - Private Branch eXchange - שמספקת לכל עובד קו פנימי) וב-ACD - (= הפצת התקשורת אוטומטית - Automatic Call Distributor - שמאפשר ליצור קבוצות של טרמינלים בעלות זיקה לצורך קבלת שיחות נכנסות).
ב-1997 הוצגה גרסה 2.1 שהייתה זמינה כעדכון הורדה, ותמכה הן בחלונות 95 והן בחלונות 2000, גם יחד.

TAPI בגרסה 3.0 שוחררה בשנת 1999 ביחד עם חלונות 2000. גרסה זו מאפשרת טלפוניה בין כתובות IP ברשת או באינטרנט, כשהיא מספקת שיטות גנריות פשוטות ליצירת קשר בין שני (בשימוש ב-H.323) מחשבים או יותר (בשימוש ב-IP Multicast). היא גם מציעה יכולת גישה לכל מדיה זורמת שמעורבת בתקשורת.

חלונות XP כללה בתוכה את TAPI 3.1 במקביל ל-2.2. גרסה זו תומכת במודל COM של מיקרוספט לתקשורת בין יישומים. ומספקת סט של אובייקטים למתכנתי יישומים. גרסה זו מספקת File Terminals שמאפשרת ליישומים, להקליט נתונים זורמים לקובץ, או לנגן קובצי מדיה כנתונים זורמים. טלפון USB (בראשי תיבות: TSP) שאף הוא כלול, מאפשר ליישומים לבקר טלפון USB ולהשתמש בו כיחידת קצה. 

חברת נובל הוציאה אף היא ממשק טלפוניה מקביל בשם TSAPI, שמיועד לשירותי רשת מחשבים.

TAPI 2.X ו-TAPI 3.X
-------------------

 פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא נוסח לא אנציקלופדי.
גרסה 3 אינה שיפור של גרסה 2. למעשה מדובר בשתי גרסאות שונות ליצירת ממשקי טלפוניה הן מבחינת צורת כתיבתן הפנימית, והן מבחינת מבנה הממשק שהם מגישות למתכנת. 

בעוד ש-TAPI 2.X נכתבה בתכנות רגיל של -C/C++, כך שהיא נתמכת בעיקר עבור שפות של קוד לא מנוהל כמו C++ ו-VB6. ספריות של TAPI 3.X עוצבו במודל של ממשק COM, שהוא מונחה-עצמים וקל יותר לשימוש, גם מתוך כוונה להנגיש אותה לשפות של קוד מנוהל שמפותחות בסביבת .NET.

ל-TAPI 3 יש מערכת של פונקציות ששונות בעיקר בשמן, ואין לו בהכרח תמיכה מלאה בפונקציונליות של ה-TAPI 2. אחד ההבדלים הבולטים בין הגרסאות הוא מחלקת הטלפון, ובמיוחד שימוש ברמקול, שבו נראה כי ל-TAPI 2 יש עדיפות וגמישות יתירה על פני TAPI 3 [דרוש מקור].

קישורים חיצוניים
----------------

* 

* אתר האינטרנט הרשמי של TAPI (באנגלית)

* אתר האינטרנט הרשמי של TAPI (בגרמנית)
* הסבר נרחב בנושא זה, אתר MSDN
**האזור המוטורי העיקרי** הוא חלק מקליפת המוח הנמצא באונה המצחית על הפיתול הקדם-מרכזי. אזור זה מעורב בפעולת המערכת המוטורית ומתפקד כמרכז השליטה הראשי על הפעילות המוטורית הרצונית בגוף. האזור המוטורי העיקרי מבקר על פעולתם של למעלה מ-600 שרירים רצוניים בגוף..

מיקום
-----

האזור המוטורי העיקרי ממוקם על הפיתול הקדם-מרכזי (precentral gyrus), הצמוד לחריץ המרכזי בחלק הקדמי שלו. על פי החלוקה של ברודמן האזור המוטורי העיקרי משויך לאזור 4 של קליפת המוח האנושי. אזור זה מחובר אל האזור הסומטוסנסורי הראשוני באמצעות קפל רקמת מוח הקרוי אונית מסב המרכז.

אזור ברוקה נמצא בהמיספרה השמאלית, בקדמת החלק של האזור המוטורי העיקרי האחראי על שרירי הדיבור..

קישורים למערכת השרירים
----------------------

הומונקולוס המתאר את תפקודו של האזור המוטורי העיקרי. דמות האדם המולבשת על גבי קליפת המוח מייצגת את השרירים הנשלטים על ידי אותו חלק של האזור המוטורי העיקרי. לפיכך, גודלם היחסי של האיברים בציור תואם את כמות תאי העצב שמוקדשים לשליטה מוטורית על אותם האיברים.
המיפוי הסומטוטופי באזור המוטורי העיקרי
תאי עצב בחלקים שונים של האזור המוטורי העיקרי מקושרים, דרך המסלול הקורטיקו-ספינלי, לשרירים בחלקים שונים של הגוף. הם יכולים לגרום לשפעול או עיכוב של חלקים שונים במערכת השרירים באמצעות העברה סינפטית. באזור זה נמצאים תאי העצב הגדולים ביותר בקורטקס, אשר נקראים בשם תאי בץ.

האזור המוטורי העיקרי בכל המיספרה מאורגן באופן סומטוטופי (soma = גוף, topos = מיקום). כלומר, הוא מסודר בהתאם לסידור המרחבי של האיברים בגוף - מכפות הרגלים ועד לראש. הדבר בא לידי ביטוי בכך שקבוצות תאי עצב השולטות על שרירים סמוכים בגוף נמצאות אחת ליד השנייה על פני קליפת המוח. 

גודל האזור המוקדש לכל אחד מהאיברים הוא פרופורציונלי לרמת הרגישות שלהם לגרייה סביבתית ולרמת הבקרה שמופעלת עליהם על ידי המוח. לכן הגודל של אזור המוקדש לקבוצת שרירים מסוימת עולה בהתאם למורכבות של התנועות שהם מבצעים. לדוגמה, האזור ששולט על הפעלת אצבעות הידיים תופס חלק ניכר מהאזור המוטורי העיקרי.

ההשפעה של האזור המוטורי העיקרי מוצלבת בין הצדדים ימין ושמאל. כתוצאה מכך, האזור המוטורי העיקרי השמאלי שולט על הצד הימני של הגוף ולהפך..

קישורים לאזורים מוחיים אחרים
----------------------------

בעוד שהאזור המוטורי העיקרי מעורב בעיקר בהיבטים הקינסטזיים והדינמיים של התנועה הרצונית, יתר קליפת המוח הקדמית מקושרים להכנה ולתכנון של תנועות רצוניות כתגובה לגירויים חיצוניים או פנימיים. בהתאם לכך, האזור המוטורי העיקרי נשלט על ידי קליפת המוח הקדם-מוטורית, שנמצאת בסמוך לו באונה המצחית ועל ידי האזור המוטורי המשלים..

ראו גם
------

* שליטה עצמית

קישורים חיצוניים
----------------

ויקישיתוף מדיה וקבצים בנושא **האזור המוטורי העיקרי** בוויקישיתוף
* Motor Cortex (באנגלית)

הערות שוליים
------------

1. 1 2 3  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
2. 1 2 3 4 5 6  Neil R. Carlson, (2013). Physiology of Behavior. Boston: Pearson.
3. 1 2  Mai, J. K. & Paxinos, G. (Eds.). (2012). The human nervous system. Academic Press.
**זיהום הסביבה** הוא כלל תופעות הזיהום הפוגעות בסביבה. תופעה נחשבת זיהומית כשהיא מפרה את האיזון האקולוגי, באזור מסוים או בעולם כולו. המונח זיהום הסביבה מתייחס בדרך כלל לזיהום הנובע מאסון סביבתי ומפעילות התעשייה.

זיהום אוויר בתעשייה נחשב זיהום סביבה מסחרי
זיהום חופי נהר בפסולת מעשה ידי אדם.

צורות של זיהום הסביבה
---------------------

ישנן שתי צורות עיקריות של זיהום סביבה: **זיהום מקומי** ו**זיהום גלובלי**. בעבר האמינו כי רק זיהום מקומי הוא בעייתי - למשל, שחרור של עשן בעת בערת פחם, הגורם לזיהום האוויר. כיום מכירים בכך כי צורות זיהום שונות הן בעלות השפעה גלובלית. אפקט החממה המוביל להתחממות עולמית הוא הנזק המוכר ביותר הנגרם בשל זיהום גלובלי.

לעיתים, דבר-מה הקיים בטבע באופן טבעי נחשב לזיהום סביבה כשהוא מגיע למקום אחר. למשל, אצות הגדלות באגמים ובחופי ימים נחשבות לזיהום כשהתרבותן נובעת מריבוי שיירים מתעשיות שונות, המשמשים להן כמזון; אותן אצות מתחרות בצורות החיים ששהו במקום בטרם הזיהום, ומפרות את האיזון האקולוגי.

דרך נוספת לחלק את זיהומי הסביבה היא ל**זיהום אישי** ו**זיהום מסחרי**. על אף שהזיהום המסחרי הוא תוצאה מובהקת של פעולות אישיות, רוב ההפגנות הן כנגד זיהום מסחרי, זיהום שבו תאגידים מזהמים את הטבע, לדוגמה מפעלים ששופכים את הפסולת שלהם לים, מייצרים עשן וכדומה.

השפעות על האדם
--------------

זיהום הסביבה פוגע בסופו של דבר בבני האדם. במקרה של זיהום גלובלי, ההשפעות הן על העולם כולו. לדוגמה, הפשרת הקטבים תיצור בעיה כלל עולמית. אבל גם זיהום מקומי הוא הרסני לאדם: הוא גורם מגוון בעיות, החל בקשיים טכניים (כגון זיהום אור שמונע שימוש בטלסקופים באזורים עירוניים) ועד למחלות קשות: חומרים מזהמים באוויר, באדמה ובמים גורמים למחלות רבות ושונות, ובהן סרטן, זאבת, מחלות חיסוניות, אלרגיה ואסתמה.

בשנת 2016 פרסם ארגון הבריאות העולמי דו"ח לפיו 1 מכל 4 ממקרי התמותה בעולם מקורו בזיהום סביבה, וכמות מקרי המוות מגיעה ל-12.6 מיליון איש בשנה שמתים בגלל סיבות המקושרות לזיהום הסביבה.

ראו גם
------

|  |  |
| --- | --- |
|  | **ספר: זיהום הסביבה** |
| אוסף של ערכים בנושא הזמינים להורדה כקובץ אחד. |

* זיהום אוויר
* זיהום אור
* זיהום מים
* זיהום נפט
* זיהום מי תהום
* זיהום תרמי
* זיהום רעש
* מסכת סינון אוויר
* שטח הפסולת של האוקיינוס השקט
* מגדר וזיהום סביבתי

קישורים חיצוניים
----------------

ויקישיתוף מדיה וקבצים בנושא **זיהום הסביבה** בוויקישיתוף
* הערך "זיהום", באתר אקו-ויקי
* מה אנו מעוללים לציפורים? - סרטון על מצוקת הציפורים באטול מידווי, כתוצאה מזיהום תעשייתי
* מבחן הבוחן את רמת זיהום הסביבה של אדם, eco footprint
* אתר הקרן לבריאות וסביבה
* ארגון הבריאות העולמי: נזקי הסביבה הורגים 12.6 מיליון בשנה, באתר סמאללה, 16 במרץ 2016
* זיהום הסביבה, באתר אנציקלופדיה בריטניקה (באנגלית)
* זיהום, דף שער בספרייה הלאומית

הערות שוליים
------------

1. ↑  איתי גל, דו"ח עולמי: 1 מכל 4 מקרי מוות נגרם מזיהום הסביבה, באתר ynet, 14 במרץ 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563154205171
* BNE: XX525025
* BnF: cb11932823t (data)
* GND: 4186812-2
* LCCN: sh85104530
* LNB: 000057690
* NARA: 10642515
* NDL: 00566135
* NKC: ph135331

 |
**ליאור רוזנטל** (נולד ב-2 באוגוסט 1965) הוא כדורגלן עבר ישראלי ששיחק בעמדת הבלם.

קריירה
------

רוזנטל נולד בשכונת קריית אליעזר בחיפה לאב שעלה מרומניה ולאם שעלתה ממרוקו. רוזנטל התחיל לשחק כדורגל בקבוצות הילדים של הפועל חיפה וכעבור שנה עבר לזו של מכבי חיפה. ב-1 בדצמבר 1984 ערך את הופעת הבכורה שלו בקבוצה בניצחון 1-3 נגד שמשון תל אביב. במהלך עונת 1987/1988 נפצע ברצועות ובגידים וגמר את העונה. את שני העונות שלאחר מכן העביר כשחקן מושאל בבני יהודה ומכבי תל אביב בהתאמה.

בקיץ 1990 חזר למכבי חיפה בה התאחד עם שלמה שרף שאימן אותו כשעלה לקבוצה הבוגרת. בעונה זו רוזנטל היה שותף בכיר לזכייה בדאבל היחיד של המועדון בהיסטוריה. שנה לאחר מכן קרע את הרצועה בשנית ונאלץ לעזוב את המועדון. בקיץ 1993 הושאל לבית"ר תל אביב ובמהלך העונה להפועל חיפה. בהפועל נפצע באחד מאימוני הקבוצה ועקב זאת הודיע על פרישה מכדורגל בגיל 29 בלבד.

ב-2 בדצמבר 1987 ערך את הופעתו היחידה בנבחרת ישראל בתיקו 1-1 נגד מלטה.

חיים אישיים
-----------

ליאור הוא אחיו של כדורגלן העבר רוני רוזנטל. ליאור נשוי בשנית ואב לשני בנים מאשתו הראשונה ולבת מנשואיו השניים. מתגורר בטירת כרמל.

לאחר הפרישה רוזנטל ניהל סוכנות ביטוח ביחד עם גילי אחיו של אלי גוטמן ובאותם שנים סבל מהתמכרות להימורים. כיום הוא מדריך במכון לגמילה מהימורים.

תארים
-----

מכבי חיפה
* אליפות ישראל: 1984/1985, 1990/1991
* גביע המדינה: 1990/1991, 1992/1993

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר National Football Teams
* ליאור פרי, השחקן ליאור רוזנטל: נכנסתי למערבולת של החיים. התמכרות היא מחלה, באתר mynet בחיפה, 4 בדצמבר 2023 ‏

הערות שוליים
------------

1. ↑  אשר גולדברג‏, "נפלתי להימורים, הגעתי לתהום. ברקוביץ' הציל אותי", באתר וואלה!‏, 25 בנובמבר 2022
ראש ממשלת אוסטרליה ג'ון הווארד עם בודמן, 2006
**סמואל רייט בודמן השלישי** (באנגלית: **Samuel Wright Bodman III**; ‏26 בנובמבר 1938 – 7 בספטמבר 2018) היה פוליטיקאי אמריקאי שכיהן כמזכיר האנרגיה של ארצות הברית בקבינט של ארצות הברית בממשלו של נשיא ארצות הברית ג'ורג' ווקר בוש. לפני שהיה מזכיר האנרגיה, בודמן היה סגן מזכיר המסחר של ארצות הברית וסגן מזכיר האוצר.

ביוגרפיה
--------

סמואל בודמן נולד ב-26 בנובמבר 1938 בפרוורי שיקגו שבאילינוי.

בודמן השלים את לימודיו הגבוהים בשנת 1961 לאחר שקיבל תואר ראשון בהנדסת כימיה מאוניברסיטת קורנל. בשנת 1965, הוא השלים את הדוקטורט שלו במדעים במכון הטכנולוגי של מסצ'וסטס. במשך שש שנים הוא שימש כפרופסור להנדסת כימיה. הוא המנהל לשעבר של בית הספר להנדסה כימית ב-M.I.T. וחבר לשעבר במועצת ההנהלה של M.I.T. הוא גם כיהן כחבר ההנהלה בוועדות ההשקעה ב-M.I.T. חבר האקדמיה האמריקאית לאמנויות ולמדעים, וכן הנאמן של מוזיאון איזבלה סטוארט גרדנר (אנ') ושל האקווריום של ניו אינגלנד (אנ'). כמו כן הוא גם היה חבר בדירקטוריון של דופונט.

בינואר 2001 מונה בודמן לתפקיד תת-מזכיר המסחר של ארצות הברית. בנובמבר 2003 נבחר על ידי נשיא ארצות הברית ג'ורג' ווקר בוש לתפקיד תת-מזכיר האוצר של ארצות הברית ג'ון ויליאם סנו, ונכנס לתפקיד בדצמבר אותה שנה.

ב-10 בדצמבר 2004, בודמן היה מועמדו של הנשיא בוש להחליף את מזכיר האנרגיה של ארצות הברית ספנסר אברהם. מועמדותו אושרה פה אחד על ידי הסנאט של ארצות הברית ב-31 בינואר 2005, שנכנס יום למחרת לתפקיד באופן רשמי.

הוא הוביל את מחלקת האנרגיה של ארצות הברית עם תקציב של מעל 23 מיליארד דולר ולמעלה מ-100,000 קבלנים פדרליים. בחודש פברואר 2007, בודמן העיד בפני ועדת המשנה לכוחות המזוינים של ארצות הברית בנוגע לבעיות אבטחה במעבדה הלאומית לוס אלמוס. הוא הצהיר כי "לב הבעיה היא בעיה תרבותית בלוס אלמוס." הוא קבע "כי בעיות האבטחה נובעות מהיהירות של כימאים, פיזיקאים ומהנדסים שעובדים בלוס אלמוס וחושבים שהם מעל כל זה."

בודמן נישא לדיאן בודמן. ולזוג שלושה ילדים ביולוגיים, שני ילדים חורגים ושמונה נכדים הוא נפטר ב-7 בספטמבר 2018.

קישורים חיצוניים
----------------

ויקישיתוף מדיה וקבצים בנושא **סמואל בודמן** בוויקישיתוף
* AP, בודמן: ההתחממות הגלובלית מייקרת הנפט, באתר ynet, 22 במאי 2008

הערות שוליים
------------

1. ↑  סוכנויות הידיעות, מינויים בכירים במשרד האוצר של ארה"ב: סמואל בודמן ימונה לסגנו של ג'ון סנואו, באתר TheMarker‏, 2 בנובמבר 2003
2. ↑  ביוגרפיה רשמית באתר מחלקת האנרגיה של ארצות הברית (באנגלית)

| מזכירי האנרגיה של ארצות הברית דגל מזכיר האנרגיה |
| --- |
| 

|  |  |
| --- | --- |
| ג'יימס ר' שלזינגר • צ'ארלס דאנקן • ג'יימס אדוארדס • דונלד הודל • ג'ון ס. הרינגטון • ג'יימס ווטקינס • הייזל אולירי • פדריקו פניה • ביל ריצ'רדסון • ספנסר אברהם • סמואל בודמן • סטיבן צ'ו • ארנסט מוניז • ריק פרי • דן ברוייט • ג'ניפר גרנהולם | חותם מחלקת האנרגיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347314305171
* ISNI: 0000 0000 4505 4986
* LCCN: no2004054519
* NTA: 34541540X
* VIAF: 78490578
* WorldCat: lccn-no2004054519

 |
**ג'וזף הנרי בוטום** (באנגלית: **Joseph Henry Bottum**‏; 17 באוגוסט 1903 – 4 ביולי 1984) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת דקוטה הדרומית. לאחר כהונתו בסנאט היה שופט בבית המשפט הפדרלי לערעורים עבור הסבב השמיני.

ביוגרפיה
--------

בוטום נולד בעיר פולקטון שבדקוטה הדרומית והתחנך בבתי הספר הציבוריים של העיר. בוטום הוא נצר למשפחה של פוליטיקאים: סבו מצד אביו, הנרי בוטום, היה חבר בית המחוקקים של מדינת ויסקונסין סבו מצד אמו, דריוס ס. סמית', היה חבר בסנאט של דקוטה הדרומית ואביו, ג'וזף ה. בוטום, היה גם הוא חבר הסנאט של דקוטה הדרומית. הוא למד במכללת ינקטון ובאוניברסיטת דקוטה הדרומית בשנים 1920–1921. הוא סיים לימודיו הגבוהים בבית הספר למשפטים של אוניברסיטת דקוטה הדרומית אשר שוכנת בוורמיליון ב-1927. באותה השנה התקבל ללשכת עורכי הדין של דקוטה הדרומית וב-1928 החל לעבוד כעורך דין בסיינט פול, בירת מינסוטה.

בשנים 1932–1936 היה בוטום תובע בעיר הולדתו פולקטון. משנת 1937 היה מנהל מערך המיסוי של מדינת דקוטה הדרומית עד ל-1943. ב-1942 הפסיד בבחירות המקדימות שנערכו במפלגה הרפובליקנית לשם בחירת מועמד המפלגה לתפקיד מושל דקוטה הדרומית, ושמונה שנים מאוחר יותר, ב-1950, כשל בניסיונו להתמודד למועמדות המפלגה הרפובליקנית לבית הנבחרים של ארצות הברית.

ב-1961 נבחר לתפקיד סגן מושל דקוטה הדרומית, וכיהן בתפקיד זה זמן קצר עד ל-1962. ב-9 ביולי 1962 מונה לסנאט של ארצות הברית במטרה למלא את שארית כהונתו של פרנסיס קייס, אשר נפטר בעודו מכהן בתפקיד. הוא כיהן בסנאט עד ראשית ינואר 1963, יום התכנסות הקונגרס ה-88 של ארצות הברית. בבחירות אמצע הכהונה ב-1962 היה מעמד המפלגה הרפובליקנית לסנאט האמריקאי, אך הפסיד במירוץ צמוד במיוחד (50.1%-49.9%) לג'ורג' מקגוורן, מועמד המפלגה הדמוקרטית.

בוטום הלך בעקבות אביו, ג'וזף הנרי בוטום האב אשר היה שופט בבית משפט לערעורים, ופתח בקריירת שיפוט. בין השנים 1965 עד 1980 כשופט בבית המשפט הפדרלי השמיני לערעורים של ארצות הברית. בוטום היה תושב רפיד סיטי עד למותו. הוא נטמן בבית העלמין פָיין לון השוכן בעיר.

קישורים חיצוניים
----------------

ויקישיתוף מדיה וקבצים בנושא **ג'וזף בוטום** בוויקישיתוף
* ג'וזף בוטום באתר המדריך הביוגרפי של הקונגרס של ארצות הברית (באנגלית)
* ג'וזף בוטום, באתר "Find a Grave" (באנגלית)

הערות שוליים
------------

1. ↑  ג'וזף בוטום, באתר VoteView (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2006102189
* US Congress: B000656
* VIAF: 76078202
* WorldCat: lccn-no2006102189

 |
**רוני ברדגג'י** (בשוודית: **Roony Bardghji**, בערבית: **روني بردغجي**, בתעתיק: **רוני ברדע'ג'י**; נולד ב-15 בנובמבר 2005 בכווית שבכווית) הוא כדורגלן שוודי המשחק בעמדת קשר הכנף בקבוצת פ.צ. קופנהגן מליגת העל הדנית.

קריירת מועדונים
---------------

בדרגג'י גדל במחלקות הנוער של קלינגה SK, רדבי AIF, ופ.צ. קופנהגן. ב-21 בנובמבר 2021 ערך את הופעת הבכורה שלו בקבוצה הבוגרת של פ.צ. קופנהגן, בתיקו 1-1 נגד אורהוס גימנסטיקפוינין במסגרת המחזור ה-16 בליגת העל הדנית לעונת 2021/2022. ב-28 בנובמבר הבקיע את שער הבכורה שלו במועדון, בניצחון 3-1 על אולבורג בולדספילקלוב במסגרת המחזור ה-17 בליגה. הוא ערך 13 הופעות ליגה בעונה זו, בהן הבקיע שני שערים. ב-25 באוקטובר 2022 ערך את הופעת הבכורה שלו בליגת האלופות, בהפסד 0–3 לסביליה במסגרת שלב הבתים לעונת 2022/2023.

חיים אישיים
-----------

ברדגג'י נולד בכווית למשפחה סורית, ובגיל צעיר עבר לשוודיה.

תארים
-----

פ.צ. קופנהגן
* אליפות דנמרק (1): 2021/2022

קישורים חיצוניים
----------------

* רוני ברדגג'י, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  FCK Talent signs rising star Roony Bardghji באתר הרשמי של פ.צ. קופנהגן, 15 בנובמבר 2020 (באנגלית)
**דוד אלמוג** (31 במאי 1914 – 12 בינואר 1993) היה בלש פרטי ונשיא איגוד הבלשים העולמי (אנ'), עיתונאי וסופר עברי.

חייו
----

דוד אלמוג נולד ב-1914 בוורשה למילכה לבית פלבסקי ילידת ליטא ולאברהם סוקוליק יליד אוקראינה. סבו אייזיק פלבסקי היה עיתונאי ב"הצפירה" של נחום סוקולוב. בגיל תשע, בשנת 1923, עלה לארץ ישראל עם משפחתו. הוריו פתחו בית מלון ביפו ומאוחר יותר העבירו את בית המלון לתל אביב. הוא למד בבית הספר לבנים "תחכמוני" ובגימנסיה הרצליה. מנעוריו היה חבר בית"ר ומאוחר יותר הצטרף לאצ"ל. עם הפילוג באצ"ל בשנת 1940 הצטרף ללח"י ופעל בעיקר בתחום המודיעין. באותה שנה נעצר על ידי הבריטים ונכלא במעצר מנהלי במחנות המעצר "מזרעה" ו"לטרון" למשך חמש שנים.

לאחר קום מדינת ישראל שירת בצה"ל בחיל המשטרה הצבאית בדרגת רב-סרן ותרם רבות מהידע שלו להקמת מערך מחנות שבויים ולבניית דפוסי חקירה בעיתות מלחמה. במלחמת העצמאות היה סגן מפקד מחנה השבויים המצרים בעתלית. במלחמת יום הכיפורים התגייס כמתנדב ושובץ בגוף שהקים וניהל את מחנה השבויים הפצועים בבית החולים שמואל הרופא בבאר יעקב.

דוד אלמוג היה ממקימי "בית החייל" בתל אביב ושימש בהתנדבות כמ"מ יו"ר האגודה למען החייל.

### דרכו המקצועית

בשנת 1932 החל אלמוג את דרכו כעוזרו של דוד תדהר במשרד החקירות שהקים. דמותו כיכבה (תחילה בשם ירמיהו אלמוג) בסיפורי הבלשים בסדרת "ספריית הבלש" של תדהר ושלמה בן ישראל, ובהשראתם החליף את שם משפחתו מסוקוליק לאלמוג. הסיפורים על עלילות תדהר ואלמוג פורסמו גם ביידיש בעיתון היהודי-אמריקני פֿאָרװערטס. נוסף על עבודתו במשרד החקירות עסק אלמוג בכתיבה לעיתונים שונים בישראל ומחוצה לה. מאמריו הופיעו בקביעות בעיתון "מברק" של תנועת הלח"י. הוא ערך את קובץ "הבלש המודרני" ושימש ככתב קבוע ב"עיתון מיוחד".

אלמוג השתלם במקצועות הבלשות והזיהוי הפלילי בלונדון ובשיקגו ועם פרישתו של תדהר יסד את משרדו "ארגוס שרות ידיעות" וניהל אותו שנים רבות. בשנות השישים היה ממקימי חברת החקירות והשמירה "מודיעין אזרחי". דוד אלמוג נבחר לימים כנשיא איגוד הבלשים העולמי לכל חייו, ובארץ הקים את איגוד משרדי החקירות הפרטיים וכיהן כנשיאו.

בשנת 1990 קיבל דוד אלמוג את התואר יקיר העיר תל אביב-יפו, שמעניקה עיריית תל אביב לאישים שונים כאות הוקרה על פועלם הציבורי, ולאחר מותו נקרא רחוב בתל אביב על שמו.

אלמוג הלך לעולמו בשנת 1993 והותיר אחריו אישה, שתי בנות, עדינה וזאבה, נכדים ונינים.

קישורים חיצוניים
----------------

* אלי אשד, הכירו את שרלוק הולמס וד"ר ווטסון הארץ ישראליים, בבלוג "הספרנים" של הספרייה הלאומית, 4 ביולי 2018
* דוד תדהר (עורך), "דוד אלמוג (סוקוליק)", באנציקלופדיה לחלוצי הישוב ובוניו, כרך ה (1952), עמ' 2122
* דוד אלמוג (נתן) באתר העמותה למורשת לוחמי חרות ישראל (לח"י) וחלליהם
* סרטונים "ילדה של לח"י" – זכרונות בתו של דוד אלמוג, עדינה פרלמן (אלמוג)

הערות שוליים
------------

1. ↑  Past Presidents, www.wad.net

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009608688505171
* VIAF: 3616161696244016120006
* WorldCat (עם VIAF): 3616161696244016120006

 |